
Előterjesztés
a Közgyűlés részére
Tisztelt Közgyűlés!
A József Attila Színház Nonprofit Kft. az elmúlt években többször jelezte a Főpolgármesteri Hivatal számára, hogy a Színház épülete, mely a Fővárosi Önkormányzat tulajdonát képezi rendkívül rossz műszaki állapotban van. A Színház 2013 februárjában ismételten tájékoztatta a Hivatalt a műszaki problémákról, ezért a Főpolgármesteri Hivatal elkészítette a szóban forgó ingatlan műszaki állapotfelmérését.
A felmérés az alábbi megállapításokat tartalmazza:

· Az intézmény tűzjelző rendszere elavult, az érzékelők, a kézi jelzésadók, a tűzjelzők száma nagyon kevés. Modern, automata tűzjelző rendszer kiépítése szükséges, a tűzoltóságra automatikus átjelzéssel, megfelelő számú érzékelővel, kézi jelzésadóval, hang és fényjelzővel. Az RWA (füst és hő elvezető) rendszer tűzoltósággal leegyeztetett kialakítása szükséges. 
· A zuhanyzók vízszigetelési hiányosságai miatt az elválasztófalak és a födémek telítődtek vízzel, a falak salétromosak, penészesek, a vakolat hullik. A festés legalább 20 éves, a padlóburkolat elhasznált, a nedvességtől deformálódtak, balesetveszélyesek. Teljes gépészeti felújítás szükséges a vízszigetelés és a padló és falburkolatok elkészítésével, a szaniterek cseréjével, az öltöző, az előtér vakolatjavítási, festési és mázolási munkáival.
· A színházi dolgozók számára fenntartott vizesblokkok állapota nagyon rossz. A padlóburkolat több helyen hiányos, a szaniterek sérültek, cseréjük szükséges. 
· A színpadtér nyílászárói elvetemedtek, rossz minőségűek, cseréjük indokolt. A függönyök tönkrementek, szakadtak, cseréjük szükséges lángmentesített kivitelben. 
· A hatásvilágítási rendszer az 1986 évi, színpadtechnikai berendezés korszerűsítéskor lett a mai formájában kialakítva. A meglévő hatásvilágítási rendszer azóta jelentősen elavult, magas az energia felhasználása, megbízhatatlan műszaki állapotú, ami miatt gyakoriak a meghibásodások, ami már időnként az előadások sikerét is veszélyezteti. 
· A hangrendszer hangszórói, mikrofonjai többnyire az 1986 évi, színpadtechnikai berendezés korszerűsítéskor lettek a mai formájukban kialakítva. Azóta a hangrendszer jelentősen elavult, hiányos, megbízhatatlan műszaki állapotú, korszerűsítésre szorul. 
· A meglévő szünetmentes tápegység (UPS) akkumulátorai meglehetősen elöregedettek, kis teljesítményűek, ezért szükséges a régi szünetmentes tápegység lecserélése rövid áthidalási idejű, modern szünetmentes tápegységre, új akkumulátorokkal. Hasonlóképpen szükséges a biztonsági világítás felújítása. Mivel a szünetmentes tápegység és a biztonsági világítás az Intézmény biztonságos üzemeltetését szolgálja, ezek felújítása nem tűr halasztást.
· Az elektromos hálózat a főelosztó berendezés kivételével elavult. A kis keresztmetszetű alumínium vezetékek a mai energiafelhasználási igényeknek nem felelnek meg. A sodrott vezeték-kötések megbízhatatlanok. Az elosztókban a dugaszoló aljzat áramkörök nem rendelkeznek FI relés érintésvédelemmel. A főelosztó berendezés kivételével szinte a teljes elektromos vezeték hálózat felújítására van szükség. 
· A nézőtéri székek állapota leromlott, a székek kopottak, töröttek, az ülőlapi rugók kiállnak az ülőfelületből, teljes cserére szorulnak. 
· A színházépület nyílászárói nagyon rossz állapotban vannak, sok nyílászáró nem zárható/nem nyitható, a szellőztetés nem biztosítható. A nyílászárók cseréje jelentősen csökkentené a fűtési költségeket. 
· Az üvegportálok elavult rendszerűek (rossz hőszigetelési értékekkel), melyek jelentős hőveszteséget okoznak és ezért jelentősen megnövelik az energiafogyasztást. 
· A hőközpontban korszerűtlen, kb. 45 évvel ezelőtt készült berendezés üzemel. A hőcserélők és a szerelvények elavultak, cseréjük a biztonságos üzemeltetés feltételeinek megteremtése miatt szükséges. A fűtési hálózat egyidős a hőközponttal, a szerelvényei szintén elavultak. 
· A nézőtér frisslevegős szellőzését biztosító légkezelő berendezés fűtési kaloriferének szabályozó szelepe tönkrement. Cseréje szükséges, mert így télen nem lehet használni, a nézőtér szellőzés nélkül üzemel. A szellőző rendszer befúvó és szabályozó elemei pedig nem felelnek meg a nézőtér méreteinek. 
· A külső portál üvegezése egyrétegű síküveg, mely rendkívül rossz hőtechnikai szempontból. 


A felmért munkák becsült költségei ütemezés szerint:
2013. évi felújítások tervezete
	
	
	Feladat megnevezése
	Becsült költség (bruttó összeg eFt-ban)

	1.
	2013
	Tűzjelző és RWA (füst és hő elvezető) rendszer korszerűsítése
	11 400

	2.
	2013
	Tartalékvilágítás, Szünetmentes tápegység (UPS), biztonsági világítás felújítása
	3 400

	3.
	2013
	Fűtéskorszerűsítés I. ütem (hőközpont) 
	11 700

	4.
	2013
	Légtechnikai hálózat részleges felújítása
	2 550

	5.
	2013
	Színész öltözők teljes felújítása
	18 800

	6.
	2013
	Nézőtéri helyiségek, kiszolgáló helyiségek felújítása I. ütem
(a Szervezési Osztály Színházon belüli kialakítása)
	 6 300

	
	
	Tartalékkeret
	5 000

	
	
	ÖSSZESEN
	59 150



2014. évi felújítások tervezete

	
	
	Feladat megnevezése
	Becsült költség (bruttó összeg eFt-ban)

	  1.
	2014
	Fűtéskorszerűsítés II. ütem (fűtési hálózat, radiátor csere)
	9 500

	2.
	2014
	A színházi dolgozók számára fenntartott vizesblokkok teljes felújítása
	4 800

	3.
	2014
	Színpadtér nyílászárói, függönyök cseréje
	8 000

	4.
	2014
	Hatásvilágítási rendszer korszerűsítése 
	24 000

	5.
	2014
	Hangrendszer korszerűsítése 
	8 000

	6.
	2014
	Az épület elektromos hálózatának és világítási berendezéseinek felújítása I. ütem
	13 000

	7.
	2014
	Nézőtéri székek cseréje 584 szék
	35 800

	8.
	2014
	Külső nyílászárók cseréje
	11 350

	
	
	Tartalékkeret
	10 400

	
	
	ÖSSZESEN
	124 850




2015. évi felújítások tervezete
	
	
	Feladat megnevezése
	Becsült költség (bruttó összeg eFt-ban)

	1.
	2015. 
	Nézők számára fenntartott vizesblokkok teljes felújítása
	 5 800

	2.
	2015. 
	Az épület elektromos hálózatának és világítási berendezéseinek felújítása II. ütem
	13 200

	3.
	2015. 
	Nézőtéri helyiségek, kiszolgáló helyiségek felújítása II. ütem
	7 000

	4.
	2015. 
	Nézőtéri előcsarnok üveg portál
Főbejárati portál
	9 800
6 000

	
	
	Tartalékkeret
	4 600

	
	
	ÖSSZESEN
	46 400



A táblázatban felsorolt munkák becsült költségének évek szerinti ütemezése:
2013. év:     	    59.150 eFt	
2014. év:	  124.850 eFt	
2015. év:	    46.400 eFt 	

A fent leírtak értelmében a felújítás 2013. évi elkezdése érdekében 59.150 eFt összegű fedezet átcsoportosítását javasoljuk a „9300 Általános tartalék” cím előirányzata terhére a „812101 József Attila Színház részleges felújítása” tárgyú új feladat előirányzatára. A feladat teljes költsége áfával 230.400 eFt,  megvalósítás időtartama 2013-2015.

A fennmaradó 171.250 eFt-ot, a 2014., illetve a 2015. évi költségvetés terhére javasoljuk a Színház részére biztosítani az alábbi ütemezésben:

2014. év:	  124.850 eFt
2015. év:	    46.400 eFt.

A feladat megvalósításáról és a támogatás biztosításáról – az Engedélyokirat mellett  (1. számú melkléklet) - a Fővárosi Önkormányzat és a József Attila Színház Nonprofit Kft. között a jelen előterjesztés 2. sz. mellékletét képező Megvalósítási Megállapodás kerül aláírásra. 

A költségvetési rendelet módosítására jelen közgyűlési ülésen önálló napirendi pont keretében kerül sor.

Felkérem a T. Közgyűlést az előterjesztés megtárgyalására, a határozati javaslatok elfogadására.

Határozati javaslat
A Fővárosi Közgyűlés úgy dönt, hogy:



megvalósítja a József Attila Színház  részleges felújítása feladatot bruttó  230.400 eFt értékben úgy, hogy a forrás biztosítása mellett felkéri a József Attila Színház Nonprofit Kft.-t a feladat megvalósítására.



a feladat megvalósítása érdekében 59.150 eFt-tal csökkenti a „930001 Általános tartalék” cím kiadási, azon belül működési célú tartalék előirányzatát, ezzel egyidejűleg azonos összeggel tervbe veszi a „812101 József Attila Színház” cím kiadási, azon belül intézményi felújítások  „József Attila Színház részleges felújítása” előirányzatát. A feladat összköltsége 230.400 eFt, 

2013. évi előirányzata:	  59.150 eFt, 
2014. évi üteme: 	124.850 eFt,
2015. évi üteme:	  46.400 eFt.

Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X.30.) Főv. Kgy. rendelet 12.§ (1) c) pontja értelmében jóváhagyja a 6839 egyedi azonosító számú, „József Attila Színház részleges felújítása” tárgyú engedélyokiratot jelen előterjesztés 1. sz. melléklete szerinti tartalommal és felkéri a Főpolgármestert annak aláírására.
határidő:	vonatkozó költségvetési rendeletmódosítás hatályba lépését követő 8 napon belül
felelős: 	Tarlós István főpolgármester

Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X.30.) Főv. Kgy. rendelet 16.§ (1) pontja értelmében jóváhagyja és megköti jelen előterjesztés 2. sz. mellékletét képező Megvalósítási megállapodást és felkéri a Főpolgármestert annak aláírására.
határidő:	vonatkozó költségvetési rendeletmódosítás hatályba lépését követő 8 napon belül
felelős: 	Tarlós István főpolgármester



Határozathozatal módja:
Az 1-4. határozati javaslatok elfogadásához minősített szavazattöbbség szükséges.


Budapest, 2013. június
	Csomós Miklós
főpolgármester-helyettes

	Láttam:

	Sárádi Kálmánné dr.
főjegyző







mellékletek:
Engedélyokirat
Megvalósítási megállapodás
1052 Budapest, Városház utca 9-11. | levélcím: 1840 Budapest | telefon:+ 36 1 327-1946 | fax: + 36 1 327-1942             e-mail: csomos.miklos@budapest.hu


2 / 6
image1.png




